Iepirkuma “Valmieras Olimpiskā centra Sporta spēļu kompleksa fasādes apgaismojuma un ieejas mezgla apdares izbūve Čempionu ielā 2, Valmierā”

ID Nr. VOC 2026/3
Līgums Nr. 3.4/26-IEP-2
Līguma parakstīšanas datums 

ir pēdējā pievienotā droša elektroniskā paraksta 

un tā laika zīmoga datums

SIA “Valmieras Olimpiskais centrs”, reģistrācijas numurs: 54103025871, juridiskā adrese: Čempionu iela 2, Valmiera, Valmieras novads, LV-4201, tās valdes priekšsēdētāja Arta Jansona personā, kurš rīkojas uz prokūras pamata, turpmāk – Pasūtītājs, no vienas puses, un

SIA "AIMASA", reģistrācijas numurs: 44103032138, juridiskā adrese: Ziemeļu iela 7, Valmiera, Valmieras novads, LV-4201, tās valdes priekšsēdētāja Sandra Apsīša personā, kurš rīkojas uz statūtu pamata, turpmāk – Izpildītājs, no otras puses, 

kā arī abi kopā vai katrs atsevišķi, turpmāk - Puses vai Puse, savstarpēji vienojoties un pamatojoties uz Pasūtītāja rīkotās iepirkuma procedūras “Valmieras Olimpiskā centra Sporta spēļu kompleksa fasādes apgaismojuma un ieejas mezgla apdares izbūve Čempionu ielā 2, Valmierā”,  iepirkuma identifikācijas VOC 2026/3, turpmāk – Iepirkuma procedūra rezultātu, kurā par uzvarētāju tika atzīts Izpildītājs, noslēdz šādu līgumu, turpmāk – Līgums.

1.  Līguma priekšmets

1.1 Pasūtītājs uzdod un Izpildītājs apņemas ar saviem darba rīkiem, ierīcēm un darbaspēku, kā arī ar citiem Līguma pilnīgai izpildei nepieciešamajiem tehniskajiem līdzekļiem un materiāliem, veikt Sporta spēļu kompleksa fasādes apgaismojuma un ieejas mezgla apdares izbūvi Čempionu ielā 2, Valmierā, Valmieras novadā, turpmāk - Būvdarbi. 
1.2 Būvdarbus Izpildītājs veic saskaņā ar projektu, Izpildītāja Iepirkuma procedūrā iesniegto Finanšu piedāvājumu, t.sk., tāmēm, turpmāk – tāmes (1.Pielikums), spēkā esošo normatīvo aktu prasībām, ievērojot noteiktās prasības darba drošības un būvniecības jomā un saskaņā ar Pasūtītāja pilnvarotā pārstāvja norādījumiem Būvdarbu izpildes laikā.

2. Līguma termiņš

2.1. Līgums stājas spēkā ar tā abpusēju parakstīšanas brīdi un ir spēkā līdz visu saistību pilnīgai izpildei.

2.2. Kopējais Būvdarbu izpildes termiņš ir no līguma noslēgšanas brīža līdz 2026. gada 31. augustam, skaitot no dienas, kad Pasūtītājs nodevis Izpildītājam Būvdarbu veikšanas zonu, turpmāk - Objekts.

2.3. Darbu izpildes termiņā ir iekļauta visu Līgumā un tā pielikumos noteikto Būvdarbu izpilde, nepieciešamo materiālu piegāde un visu citu ar Būvdarbu nodošanu un Objekta sagatavošanu ekspluatācijai saistīto darbu veikšana.
2.4. Būvdarbi Objektā atzīstami par pabeigtiem ar abpusēji parakstītu Būvdarbu nodošanas - pieņemšanas aktu.

3. Līguma grozīšanas kārtība

3.1. Līgumu var grozīt vienīgi ar Pušu savstarpēju rakstisku vienošanos. Līguma grozījumi ir spēkā tikai tad, ja tie izdarīti rakstveidā un tos parakstījušas abas Puses.
3.2. Līgumā ir pieļaujami nebūtiski grozījumi, savukārt būtiskus grozījumus Līgumā drīkst izdarīt Līgumā paredzētajos gadījumos un kārtībā, ievērojot Publisko iepirkumu likuma nosacījumus attiecībā uz Līguma grozījumiem.
3.3. Pasūtītājs Līguma izpildes laikā saskaņā ar Publisko iepirkumu likumu, neatkarīgi no tā vai tie ir būtiski vai nebūtiski, var pieļaut grozījumu veikšanu šādos gadījumos:
3.3.1. Būvdarbu veikšana nav iespējama nepārvaramas varas dēļ;

3.3.2. Būvdarbu izpildes laikā ir atklājušies tādi fakti vai iestājušies tādi apstākļi, kurus Pasūtītājs, slēdzot Līgumu, nevarēja paredzēt;
3.3.3. Citos Līgumā vai normatīvajos aktos noteiktos gadījumos, kad ir atļauti konkrētie Līguma grozījumi.

3.4.  Būvdarbu izpildes termiņu Puses var grozīt ar rakstisku papildu vienošanos, iestājoties kādam no šādiem gadījumiem:
3.4.1. Pasūtītājs liedz Izpildītājam piekļūšanu Objektam;

3.4.2. Ja Pasūtītājs ir kavējis vai apturējis Līguma izpildi no Izpildītāja neatkarīgu iemeslu dēļ.

3.4.3. Būvdarbu apjomos tiek veiktas izmaiņas, kā rezultātā nav iespējama Būvdarbu veikšana Līgumā noteiktajā Izpildes termiņā.
3.4.4. Būvdarbu izpildes laikā ir atklājušies tādi fakti, vai iestājušies tādi apstākļi, kurus Pasūtītājs, slēdzot Līgumu, nevarēja paredzēt, un to rezultātā objektīvi nav iespējama Darbu veikšana Līgumā noteiktajā Izpildes termiņā.
3.5.  Ja Puses ir vienojušās par nepieciešamību veikt papildu vai neparedzētus Būvdarbus Līgumā noteiktajos gadījumos, Puses var vienoties par Līguma termiņa pagarināšanu, izņemot gadījumus, kad minētos Būvdarbus ir iespējams veikt vienlaikus sākotnēji paredzētajiem Būvdarbiem. Attiecībā uz papildu Būvdarbiem piemēro tādas pašas cenas kā analogiem Būvdarbiem tāmēs, bet būvdarbiem, kam analogu tāmēs nav, pēc Izpildītāja iesniegtas Pasūtītāja saskaņotas cenas kalkulācijas un līdzīga rakstura Būvdarbu cenām tirgū.
3.6.  Izpildītājam nav tiesību uz Būvdarbu izpildes termiņa pagarinājumu tādu iemeslu dēļ, kuri viņam bija jāņem vērā vai arī pie pienācīgas rūpības nevarēja būt nezināmi, noslēdzot šo Līgumu. Tas pats attiecas arī uz apstākļiem, kuru sekas Izpildītājs būtu varējis sagaidīt vai novērst.

4. Līguma summa un norēķinu kārtība

4.1. Kopējā Līguma summa par Būvdarbiem ir 47 819,76 EUR (četrdesmit septiņi tūkstoši astoņi simti deviņpadsmit euro, 76 centi) bez 21% pievienotās vērtības nodokļa, turpmāk - PVN,  kopējais PVN ir 10 042,15 EUR (desmit tūkstoši četrdesmit divi euro, 15 centi), veidojot kopējo Līguma summu ar PVN 57 861,91 EUR (piecdesmit septiņi tūkstoši astoņi simti sešdesmit viens euro, 91 centi), turpmāk - Kopējā līguma summa.
4.2. Pamatojoties uz Pievienotās vērtības nodokļa likuma 142. pantu “Īpašs nodokļa piemērošanas režīms būvniecības pakalpojumiem”, pievienotās vērtības nodokļa apmaksu būvdarbiem veic Pasūtītājs.
4.3. Kopējā līguma summā ir iekļautas visas izmaksas, kas saistītas ar pilnīgu un kvalitatīvu Būvdarbu izpildi saskaņā ar Līguma noteikumiem, tajā skaitā, bet ne tikai, darbaspēka un personāla izmaksas, transporta, tehnisko palīglīdzekļu izmaksas, Būvdarbu realizēšanai nepieciešamo materiālu izmaksas, apdrošināšanas un garantiju izmaksas, virsizdevumi un peļņa, visi valsts un pašvaldības noteiktie nodokļi un nodevas, tajā skaitā peļņu un ar risku faktoriem saistītās izmaksas, ietverot arī tādus riskus kā normatīvo aktu izmaiņu risks, piegādes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas.
4.4. Izpildītājs uzņemas risku, t.i., nepieprasot papildu samaksu no Pasūtītāja, par jebkuriem Izpildītāja tāmē norādītiem Būvdarbu apjomiem un to izmaksām, kas ir Izpildītāja, kā lietpratēja noteikti, kurus tas ir aprēķinājis, ņemot vērā Būvdarbu apjomus un to izpildes termiņus. Jebkādas kļūdas, pretrunas, nepilnības vai Izpildītāja vērā neņemti apsvērumi, nosakot Būvdarbu izmaksas, ir Izpildītāja risks un atbildība. 

4.5. Izpildītājs apņemas, ievērojot Līgumā noteikto Būvdarbu pieņemšanas - nodošanas kārtību, iesniegt Pasūtītājam rēķinu, turpmāk – rēķins:

4.5.1. par attiecīga Būvdarbu izpildes aktā ietverto Būvdarbu daļas pieņemšanu – 20 darbdienu laikā no Būvdarbu izpildes akta abpusējas parakstīšanas vai pieņemšanas dienas.

4.5.2. par visiem izpildītajiem Būvdarbiem, tai skaitā par faktiski izpildītajiem Būvdarbiem pēdējā mēnesī, – 20 darbdienu laikā no būvobjekta nodošanas - pieņemšanas akta abpusējas parakstīšanas dienas.

4.6. Par Būvdarbu izpildi Pasūtītājs samaksās Izpildītājam šādi: 

4.6.1. par iepriekšējā mēnesī faktiski izpildītajiem un Pasūtītāja pieņemtajiem Būvdarbiem 10 darba dienu laikā no Izpildītāja sagatavota Līguma noteikumiem atbilstoša rēķina saņemšanas;

4.6.2. par Līguma 4.5.2.apakšpunktā minētajiem faktiski izpildītājiem  un Pasūtītāja pieņemtajiem Būvdarbiem, Pasūtītājs maksā Izpildītājam 30 kalendāro dienu laikā no Izpildītāja sagatavota Līguma noteikumiem atbilstoša rēķina saņemšanas.
4.7. Pasūtītājs norēķinās ar bezskaidras naudas pārskaitījumu uz Izpildītāja rēķinā norādīto norēķina kontu bankā. 

4.8. Izpildītājs, papildus Latvijas Republikā spēkā esošajos normatīvajos aktos izvirzītajām prasībām dokumentu noformēšanai un to saturam, visos Pasūtītājam iesniegtajos dokumentos (rēķinos, aktos u.tml.) norāda Pasūtītāja rekvizītus un Līguma Nr.

4.9. Puses vienojas, ka Izpildītājs rēķinus var sagatavot elektroniski, ievērojot normatīvajos aktos noteiktās prasības. Elektroniski sagatavots rēķins uzskatāms par saistošu Pasūtītājam, ja tas satur atsauci uz Līgumu un norādi, ka tas sagatavots elektroniski un derīgs bez paraksta. Izpildītājs elektroniski sagatavoto rēķinu nosūta uz Pasūtītāja e-pasta adresi info@valmierasoc.lv. Izpildītājs rēķinu var uzskatīt par saņemtu pēc Pasūtītāja apstiprinājuma saņemšanas e-pastā.

5. Būvdarbu izpildes vispārīgie noteikumi

5.1. Objekta norobežošana, brīdinājuma zīmju izlikšana un citu normatīvajos aktos noteikto prasību ievērošanas nodrošināšana ir Izpildītāja pienākums un atbildība. 

5.2. Izpildītājam Būvdarbi ir veicami paralēli Pasūtītāja darbībai, nodrošinot tā personālam un citiem iestādes apmeklētājiem drošu plūsmu Būvdarbu zonā.

5.3. Visi Būvdarbi, kas var traucēt Pasūtītāja darbībai (troksnis, vibrācija vai elektrības padeves traucējumi u.c.) jāsaskaņo ar Pasūtītāja pārstāvi 2 (divas) dienas iepriekš. Izpildītājam pēc Pasūtītāja pieprasījuma jāpārtrauc Būvdarbi, ar kuriem tiek traucēta Pasūtītāja darbība. 

5.4. Pasūtītājam ir tiesības apturēt Būvdarbus, ja Izpildītājs vai tā personāls neievēro uz Būvdarbiem attiecināmo spēkā esošo normatīvo aktu vai Līguma nosacījumus. Būvdarbus Izpildītājs ir tiesīgs atsākt, saskaņojot ar Pasūtītāju, pēc konstatētā pārkāpuma novēršanas. Izpildītājam nav tiesību uz Līgumā noteiktā Būvdarbu izpildes termiņa pagarinājumu sakarā ar šādu Būvdarbu apturēšanu.

5.5. Ja Izpildītājs izmato Pasūtītāja elektroenerģijas vai ūdens resursus, tas uzskaita izmantotos resursus, uzstādot skaitītājus un fiksējot skaitītāja mērījumus pirms Būvdarbu uzsākšanas, par to noformējot aktu.

5.5.1. Elektroenerģijas un ūdens skaitītāju mērījumi tiek fiksēti un uzskaitīti no skaitītāju uzstādīšanas līdz Būvdarbu pabeigšanai. 

5.5.2. Izpildītājs ne vēlāk kā 10 (desmit) dienu laikā veic samaksu par izmantotajiem resursiem, pēc Pasūtītāja izrakstītā rēķina. 

5.6.  Pēc Būvdar​bu pa​beig​ša​nas Objektam jā​būt tā​dā stā​vok​lī, lai to va​rē​tu neka​vē​jo​ties eksplu​atēt.

5.7.  Līdz Būvdarbu nodošanai Izpildītājam jāveic visi nepieciešamie pasākumi, lai novērstu kaitējumu vai jebkādu draudošu kaitējumu, kāds varētu rasties trešajai personai vai Pasūtītājam Būvdarbu izpildes rezultātā. 
5.8.  Objekts pēc nodošanas ekspluatācijā tiek nodots Pasūtītājam, abpusēji parakstot Objekta nodošanas - pieņemšanas aktu, ne sliktākā stāvoklī kāds tika pieņemts no Pasūtītāja, pilnībā sakārtots, atbrīvots no jebkādām palīgbūvēm, instrumentiem, konstrukcijām, ir izvesti visi būvgruži u.tml. 

5.9.  Atkritumi, kas rodas Būvdarbos, izņemot nojaukšanas atkritumus, nepārsniedz 11 t uz 100 m2 no iekštelpu bruto platības.
5.10.  Būvdarbu garantijas laiks ir 5 (pieci) gadi, skaitot no Objekta pieņemšanas ekspluatācijā dienas. 

6.  Būvdarbu nodošanas - pieņemšanas kārtība.
6.1. Līgumā noteiktie Būvdarbi uzskatāmi par pilnībā pabeigtiem, kad Objekts pēc Būvdarbu pabeigšanas ir pieņemts ekspluatācijā saskaņā ar Latvijas Republikas spēkā esošo normatīvo aktu prasībām, un pieņemtiem ar dienu, kad ir abpusēji parakstīts Līguma 6.14. punktā minētais būvobjekta nodošanas un pieņemšanas akts.

6.2. Būvdarbu izpildes aktu par iepriekšējā mēneša laikā izpildīto Būvdarbu apjomu un izmaksām Izpildītājam jāiesniedz Pasūtītājam ne vēlāk kā līdz kārtējā mēneša desmitajam 10. datumam. Būvdarbu pieņemšanas – nodošanas akti sagatavojami elektroniski un parakstāmi ar drošu elektronisko parakstu.

6.3. Pasūtītājs Būvdarbus pieņem un Būvdarbu izpildes aktu paraksta 10 darbdienu laikā no akta saņemšanas dienas. 

6.4. Ja Pasūtītājs neparaksta Būvdarbu izpildes aktu Līguma 6.3. punktā noteiktajā termiņā, kā arī neiesniedz Izpildītājam šo Līguma 6.5. punktā minēto pretenziju vai ar atbildīgo būvuzraugu saskaņotu defektu aktu, uzskatāms, ka Pasūtītājs izpildītos Būvdarbus ir pieņēmis Līguma 6.3. punktā minētā termiņa pēdējā dienā un Būvdarbu izpildes akts stājās spēkā bez Pasūtītāja paraksta. 

6.5. Ja Pasūtītājs nepieņem Būvdarbus, tam jāiesniedz Izpildītājam pretenzija, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Būvdarbu izpildes aktu, ja nepilnības nav saistītas ar Būvdarbus kvalitāti, vai ar atbildīgo būvuzraugu saskaņotu defektu aktu. Ja Izpildītājs nepiekrīt Pasūtītāja norādītajiem defektiem vai iebildumiem par faktiski izpildīto Būvdarbus apjomiem, Izpildītājam 10 darbdienu laikā no defektu akta saņemšanas dienas jāiesniedz Pasūtītājam atbildīgā būvdarbu vadītāja parakstītus pamatotus rakstiskus iebildumus pret defektu aktā norādītajām nepilnībām.

6.6. Ja Pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto Būvdarbus apjomiem vai defektiem būves konstrukcijās, viņam ir pienākums pasūtīt būves ekspertīzi par veikto Būvdarbus kvalitāti, kuras uzdevums ir novērtēt faktiski izpildīto Būvdarbus apjomu, atbilstību Projektam, atbilstošo būvizstrādājumu un tiem atbilstošās iestrādes tehnoloģijas piemērošanu.  
6.7. Ja būves ekspertīze neapstiprina Pasūtītāja defektu aktā norādīto vai veikto Būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs Būvdarbus ir pieņēmis ekspertīzes slēdziena iesniegšanas dienā un Būvdarbu izpildes akta parakstīšana nav nepieciešama.

6.8. Ja Izpildītājs piekrīt defektu aktā Pasūtītāja norādītajām nepilnībām vai ekspertīze apstiprina defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un Pasūtītāja prasībām, Izpildītājs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku un meteoroloģiskos apstākļus, kā arī būvizstrādājumu piegādes termiņus. Ja Puses nevar vienoties, termiņu defektu novēršanai nosaka būvuzraugs.

6.9. Ja defekti ir konstatēti daļā Būvdarbu, tad Pasūtītājs pieņem tos Būvdarbus, kuru izpildē defekti nav konstatēti. Pēc defektu novēršanas izpildītos Būvdarbus ietver nākamā mēneša Būvdarbu izpildes aktā. Pēc Pasūtītāja pieprasījuma Izpildītājam iesniedz precizētu Būvdarbu izpildes aktu, iekļaujot tajā Būvdarbus, kuros defekti nav konstatēti.

6.10.  Ja Būvdarbos ir konstatēti nebūtiski defekti, Pasūtītājam ir tiesības pieņemt Būvdarbus un veikt par tiem samaksu, ja Puses ir vienojušās par trūkumu novēršanas termiņu. Par nebūtiskiem defektiem ir uzskatāmi tādi defekti, kas neietekmē būves konstrukciju atbilstību normatīvo aktu prasībām un Projektam, netraucē turpmāko Būvdarbu veikšanu, neierobežo būves lietošanu, kā arī neietekmē citu Būvdarbu kvalitāti.

6.11.  Būvdarbu izpildes akta parakstīšana neatņem Pasūtītājam tiesības Līguma spēkā esības laikā, kā arī garantijas termiņa laikā izteikt pretenzijas par izpildīto Būvdarbu defektiem, trūkumiem un neatbilstībām, un Izpildītājam ir pienākums novērst defektu aktā norādītos vai garantijas laikā pieteiktos Būvdarbu defektus, trūkumus un neatbilstības par saviem līdzekļiem.

6.12.  Ja Līguma 6.6. punktā noteiktajā kārtībā organizētās ekspertīzes rezultātā tiek apstiprināta Pasūtītāja defektu aktā norādīto vai veikto Būvdarbu neatbilstība normatīvo aktu un Pasūtītāja prasībām, tad Izpildītājs sedz visus ar Būvdarbu nodošanas kavēšanu saistītos Pasūtītāja zaudējumus un izmaksas, tajā skaitā maksā Līgumā noteiktos līgumsodus par Būvdarbu izpildes termiņu kavējumu, kā arī sedz visas ar veikto ekspertīzi saistītās izmaksas un novērš visas Pasūtītāja defektu aktā norādīto vai veikto Būvdarbu neatbilstības atbilstoši normatīvo aktu un Pasūtītāja prasībām, vienojoties ar Pasūtītāju par saprātīgu termiņu konstatēto defektu novēršanai, ņemot vērā defektu novēršanai nepieciešamo Būvdarbu apjomu un specifiku, kā arī būvizstrādājumu piegādes termiņus. Ja Puses nevar vienoties, termiņu defektu novēršanai nosaka būvuzraugs.

6.13. Izpildītājs nodod Pasūtītājam visus izpildītos Būvdarbu šādā kārtībā:

6.13.1.
iesniedz būvdarbu izpildes aktu par pēdējā mēnesī izpildītajiem Būvdarbiem;

6.13.2.
paziņo Pasūtītājam par būves gatavību nodošanai ekspluatācijai, pēc tam kad būvniecības informācijas sistēmā ir apstiprinājis apliecinājumu par būves gatavību nodošanai ekspluatācijai.

6.14. Izpildītājs pēc būves pieņemšanas ekspluatācijā iesniedz Pasūtītājam būvobjekta nodošanas – pieņemšanas aktu, kas ir noformēts atbilstoši Ministru kabineta 2022. gada 5. jūlija noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” pielikumam: 

6.14.1.
aktā norāda akta par būves pieņemšanu ekspluatācijā datumu un numuru, atzīmes par Būvdarbu pabeigšanu datumu vai izziņas par būves neesību datumu un numuru;

6.14.2.
aktam pievieno Būvdarbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, segto Būvdarbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus (ja attiecināms), kā arī citu Līgumā paredzēto dokumentāciju, ja tā nav iesniegta Pasūtītājam iepriekš vai nav augšupielādēta BIS attiecīgās būvniecības lietā.

6.15. Pasūtītājs Izpildītāja iesniegto būvobjekta nodošanas un pieņemšanas aktu paraksta 10 darbdienu laikā no tā saņemšanas dienas.
6.16. Līguma pirmstermiņa laušana
6.17.  Pasūtītājs ir tiesīgs vienpusēji izbeigt Līgumu Izpildītāja saistību neizpildes dēļ, informējot par to Izpildītāju rakstveidā vismaz 10 (desmit) dienas iepriekš, ja: 

6.17.1. Izpildītājs neuzsāk Būvdarbus Līgumā noteiktajā termiņā un šāds kavējums ir sasniedzis 3 (trīs) dienas;

6.17.2. Izpildītāja Līguma saistību neizpildes dēļ ilgāk nekā 3 (trīs) dienas ir apturēta Būvdarbu veikšana;

6.17.3. Ar valsts vai pašvaldības iestādes lēmumu Izpildītājs zaudē kādu no licencēm, sertifikātiem vai speciālajām atļaujām, kas nepieciešamas Būvdarbu veikšanai, vai arī tādām nepieciešamajām licencēm, sertifikātiem vai speciālajām atļaujām ir beidzies to derīguma termiņš un nav nekavējoties to darbība atjaunota vai saņemtas jaunas licences, sertifikāti vai speciālās atļaujas, kas aizvieto spēku zaudējušās;

6.17.4. Izpildītājam piemērotais līgumsods par līguma 2.2. punktā noteiktā Darbu izpildes termiņa neievērošanu ir sasniedzis 10% no Kopējās līguma summas.

6.17.5. Izpildītājs Būvdarbus veic neatbilstoši Līguma un tā pielikumu, normatīvo aktu, būvnormatīvu vai standartu prasībām, tostarp, lieto neparedzētus vai nesaskaņotus materiālus, par ko Pasūtītājs ir noformējis un nosūtījis Izpildītājam pretenziju un Līguma saistību neizpildes pārkāpums tiek konstatēts atkārtoti;

6.17.6. Pasludināts Izpildītāja maksātnespējas process, tiesiskās aizsardzības īstenošanas process, uzsākta likvidācija vai apturēta saimnieciskā darbība.

6.18.  Puses ir tiesīgas vienpusēji atkāpties no šī Līguma tikai šajā Līgumā noteiktajos gadījumos un kārtībā, kā arī to var izbeigt pirms termiņa Pusēm rakstveidā vienojoties.

6.19.  Ja Pasūtītājs ir priekšlaicīgi izbeidzis Līgumu, Izpildītājs noteiktajā datumā pārtrauc Būvdarbus, veic visus pasākumus, lai Objekts tiktu atstāts nebojātā, drošā stāvoklī, atbilstoši Pasūtītāja norādījumiem un normatīvo aktu prasībām, un nodod to Pasūtītājam Līgumā noteiktajā kārtībā.

6.20.  Ja Pasūtītājs vienpusēji izbeidz Līgumu Izpildītāja Līguma saistību neizpildes dēļ, Puses noformē atsevišķu aktu par atbilstoši izpildīto Būvdarbu apjomu un to vērtību, un Pasūtītājs veic norēķinus Līgumā noteiktajā kārtībā.

6.21.  Puses 10 (desmit) dienu laikā no paziņojuma saņemšanas par Līguma pirmstermiņa izbeigšanu Līgumā noteiktajā kārtībā organizē Objekta nodošanu Pasūtītājam, parakstot Objekta nodošanas – pieņemšanas aktu. 

7. Pušu atbildība

7.1. Ja Izpildītājs kavē Līguma 2.2. punktā noteikto Būvdarbu izpildes termiņu, Pasūtītājam ir tiesības piemērot līgumsodu 0,1% apmērā no Kopējās līguma summas par katru termiņa kavējuma dienu, bet ne vairāk kā 10% no Kopējās līguma summas.
7.2. Ja Pasūtītājs kavē Līgumā noteiktos apmaksas termiņus, Izpildītājam ir tiesības piemērot līgumsodu 0,1% apmērā no kavētās summas par katru dienu, bet ne vairāk kā 10 % no kavētās maksājuma summas. 

7.3. Pasūtītājam ir tiesības piemērot līgumsodu 10% apmērā no Kopējās līguma summas gadījumos, kad Pasūtītājs izmanto tiesības vienpusēji priekšlaicīgi izbeigt Līgumu saskaņā ar 7.1. punkta apakšpunktu nosacījumiem.

7.4. Puse, kurai Līguma ietvaros ir aprēķināts līgumsods, samaksā to 10 (desmit) dienu laikā no dienas, kad ir saņēmusi otras Puses rēķinu par līgumsoda aprēķinu. Līgumsoda samaksa neatbrīvo Puses no turpmākās Līguma saistību izpildes un zaudējumu atlīdzināšanas (ja tādi ir radušies).

7.5. Pasūtītājs ir tiesīgs ieskaita kārtībā samazināt Izpildītājam izmaksājamo naudas summu par Būvdarbiem, tādā apmērā, kāds Izpildītājam ir Līgumā noteiktajā kārtībā aprēķinātais līgumsods. Izpildītājs nav tiesīgs celt iebildumus par maksājumu ieturēšanu ieskaita veidā, kas radušies Izpildītāja Līguma saistību neizpildes dēļ aprēķinātā līgumsoda vai zaudējumu dēļ.

7.6. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.

7.7. Gadījumā, ja Izpildītājs un/vai piesaistītie apakšuzņēmēji sabojā trešo personu un/vai Pasūtītāja mantu vai nodara kaitējumu trešo personu un/vai Pasūtītāja pārstāvju dzīvībai vai veselībai un tādējādi radīto zaudējumu apmērs pārsniedz Izpildītāja civiltiesiskās atbildības obligātās apdrošināšanas polises limitu vai arī apdrošinātājs atsaka segt radītos zaudējumus, tad nodarījuma rezultātā radītos zaudējumus, kuras nesedz apdrošināšana, sedz Izpildītājs uz sava rēķina, kā arī Izpildītājs uzņemas atbildību par nodarījumu.

8. Izpildītāja pienākumi un tiesības

8.1. Izpildītājam ir pienākums pieņemt Objektu, parakstot Objekta nodošanas - pieņemšanas aktu, ar ko pieņem Objektu.

8.2. Izpildītājam ir pienākums veikt Būvdarbus atbilstoši Līguma un piemērojamo tiesību aktu, būvnormatīvu un standartu, noteikumiem un prasībām. Par visiem apstākļiem, kas ietekmē Būvdarbu izpildi, Izpildītājs nekavējoties rakstveidā informē Pasūtītāju.
8.3. Izpildītājs nodrošina, ka Līguma darbības laikā (līdz Objekta pieņemšanai ekspluatācijā) ir veikta Izpildītāja kā būvdarbu veicēja un Būvdarbu izpildē iesaistīto būvspeciālistu civiltiesiskā atbildības apdrošināšana. Civiltiesiskā atbildības apdrošināšanas polisei jāatbilst 2014.gada 19.augusta Ministru kabineta noteikumu Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un citu normatīvo aktu nosacījumiem, kas regulē būvdarbu veicēja vai būvspeciālistu apdrošināšanas polises noslēgšanu un tajā iekļaujamos noteikumus.
8.4. Līguma izpildes laikā Izpildītāja minimālais civiltiesiskās atbildības limits ir 10 % no Būvdarbu summas.
8.5. Izpildītājam ir pienākums nodrošināt darba drošības, aizsardzības, ugunsdrošības un apkārtējās vides aizsardzības noteikumu ievērošanu.
8.6. Izpildītājam ir pienākums brīdināt Pasūtītāju, ja Būvdarbu izpildes gaitā radušies apstākļi, kas var būt bīstami Objektam, cilvēku veselībai, dzīvībai vai apkārtējai videi, kā arī nekavējoties veikt visus nepieciešamos pasākumus radušos apstākļu novēršanai.
8.7. Izpildītājs, līdz Būvdarbu pabeigšanai, ir pilnībā atbildīgs par Objektu un visu Objektā esošo materiālo vērtību un esošo komunikāciju saglabāšanu.  
8.8. Izpildītājam ir pienākums pēc Pasūtītāja pieprasījuma sniegt rakstisku atskaiti par Būvdarbu gaitu vai informāciju par ar Būvdarbiem saistītiem jautājumiem. Atskaite tiek iesniegta rakstiski Pasūtītājam 3 (trīs) dienu laikā no atskaites pieprasījuma dienas.
8.9. Izpildītājs apņemas atturēties no jebkādas rīcības, kas varētu apgrūtināt Būvdarbu veikšanu vai Pasūtītāja saistību izpildi.
8.10.  Izpildītājs apņemas pēc Pasūtītāja pieprasījuma uzrādīt Būvdarbos izmantojamo būvizstrādājumu sertifikātus un citus to kvalitāti apliecinošus dokumentus.
8.11.  Izpildītājs nodrošina nepieciešamo būvizstrādājumu pareizu un kvalitatīvu izmantošanu Būvdarbu procesā.
8.12.  Izpildītājs apņemas Būvdarbus veikt precīzi, profesionāli, taupīgi un racionāli izmantojot būvizstrādājumus un būvniecībai atvēlētos resursus.

8.13.  Izpildītājs apņemas nodrošināt tīrību Būvdarbu teritorijā un visā Būvdarbu zonā, kā arī nodrošināt būvgružu regulāru izvešanu uz speciāli ierīkotām vietām atbilstoši spēkā esošiem normatīvajiem aktiem.

9. Pasūtītāja pienākumi un tiesības

9.1. Pasūtītāja pienākumi:

9.1.1. Sniegt Izpildītājam Pasūtītāja rīcībā esošo Līguma izpildei nepieciešamo informāciju un dokumentāciju;

9.1.2. Nodrošināt Izpildītāja piekļūšanu Objektam, pēc Objekta nodošanas – pieņemšanas akta abpusējas parakstīšanas;

9.1.3. Nekavējoties brīdināt Izpildītāju par neparedzētiem apstākļiem, kādi radušies no Pasūtītāja neatkarīgu iemeslu dēļ un kuru dēļ var tikt traucēta Līguma izpilde;

9.1.4. Veikt citus no spēkā esošajiem normatīvajiem aktiem izrietošos pienākumus.

9.2. Pasūtītāja tiesības:

9.2.1. Izvirzīt pretenzijas par Būvdarbu veikšanu, ja tie pilnīgi vai daļēji neatbilst Līguma noteikumiem, Latvijas Republikā spēkā esošajiem normatīvajiem aktiem un Pasūtītāja rakstiski noformulētām prasībām;

9.2.2. Izvirzīt pretenzijas par Būvdarbu kvalitāti, Būvdarbu apslēptiem defektiem, kā arī Būvdarbu bojājumiem, kurus nebija iespējams konstatēt pieņemot Būvdarbus;
9.2.3. Pasūtītājs ir tiesīgs pēc saviem ieskatiem veikt Būvdarbu izpildes pārbaudes, pārbaudot to atbilstību Līguma nosacījumiem. Pasūtītājs pēc saviem ieskatiem ir tiesīgs pieaicināt jebkuras trešās personas šajā Līguma punktā noteikto pārbaužu veikšanai;
9.2.4. Pasūtītāja veiktā Līguma izpildes kontrole vai Izpildītāja izpildīto Būvdarbu pārbaude nevar būt par pamatu Līgumā vai ar likumu noteiktās Izpildītāja atbildības par neatbilstoši veiktajiem darbiem samazināšanai;
9.2.5. Pasūtītājam ir īpašuma tiesības uz Izpildītāja paveiktajiem Būvdarbiem, visiem izmantotajiem materiāliem, pēc Būvdarbu nodošanas - pieņemšanas akta parakstīšanas, kā arī uz sagatavēm un ar pasūtījumu saistīto dokumentāciju. Līguma laušanas gadījumā īpašuma tiesības uz dokumentāciju un visiem izmantotajiem materiāliem pāriet Pasūtītāja īpašumā;
9.2.6. Citas no Līguma un Latvijas Republikā spēkā esošajiem normatīvajiem aktiem izrietošās tiesības.

11. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste
1.1. Izpildītājs nav tiesīgs bez saskaņošanas ar Pasūtītāju veikt Izpildītāja piedāvājumā Līgumā noteiktajam iepirkumam norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem.

1.2. Izpildītājam ir pienākums rakstiski saskaņot ar Pasūtītāju papildu personāla iesaistīšanu Līguma izpildē, pirms tiek veikta šāda personāla iesaistīšana.

1.3. Izpildītāja Līgumā noteiktajā iepirkumā iesniegtajā piedāvājumā norādītā personāla nomaiņa pieļaujama tikai ar Pasūtītāja piekrišanu. Pasūtītājs nepiekrīt piedāvājumā norādītā personāla nomaiņai, ja piedāvātais personāls neatbilst Līgumā noteiktā iepirkuma dokumentos personālam izvirzītajām prasībām.

1.4. Pasūtītājs nepiekrīt Izpildītāja  piedāvājumā Līgumā noteiktajam iepirkumam norādītā apakšuzņēmēja nomaiņai, ja pastāv kāds no šādiem nosacījumiem:

1.4.1. piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām;

1.4.2. tiek nomainīts apakšuzņēmējs, uz kura iespējām iepirkumā Izpildītājs  balstījies, lai apliecinātu savas kvalifikācijas atbilstību paziņojumā par plānoto līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkumā izraudzītais pretendents atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4. un 11.punktā minētajiem pretendentu izslēgšanas gadījumiem;

1.4.3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 EUR no kopējās iepirkuma līguma vērtības, atbilst Publisko iepirkumu likuma 42. panta otrās daļas 1., 2., 3., 4. un 11.punktā minētajiem pretendentu izslēgšanas gadījumiem;

1.4.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem. 

1.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.

1.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 9.panta astotās un devītās daļas noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. panta ceturtās daļas 2. punktā minēto termiņu skaita no dienas, kad lūgums par apakšuzņēmēja nomaiņu iesniegts Pasūtītājam.
1.7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.
1.8. Darbu izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs Darba daļu veic nekvalitatīvi vai neievēro spēkā esošos normatīvos aktus, Līguma noteikumus. Izpildītāja pienākums ir nodrošināt Pasūtītāja prasību izpildi par apakšuzņēmēja nomaiņu.

1.9. Ja Izpildītājs neievēro Līguma 11. sadaļā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Darba izpildi līdz Izpildītājs ir novērsis konstatētos pārkāpumus un Līguma 2.2. punktā noteiktais Darba izpildes termiņš netiek pagarināts.

1.10. Par Līguma izpildē piesaistīto apakšuzņēmēju veiktā darba kvalitāti un atbilstību Līguma un tā pielikuma nosacījumiem atbild Izpildītājs.

2. Citi noteikumi

2.1.  Līgums pilnībā apliecina Pušu vienošanos attiecībā uz Līguma priekšmetu un Līguma redakciju.

2.2.  Visas domstarpības un strīdus, kas radušies Līguma izpildes gaitā, Puses pirmkārt cenšas atrisināt sarunu ceļā. Strīdi un nesaskaņas, ko Puses neatrisina sarunu ceļā, tiek izskatīti saskaņā ar spēkā esošajiem Latvijas Republikas normatīvajiem aktiem un tajos noteiktajā kārtībā.

2.3.  Visus pārējos jautājumus, kas nav atrunāti šajā Līgumā, regulē atbilstošas Latvijas Republikas normatīvajos aktos noteiktās materiālo un procesuālo tiesību normas.

2.4.  Ja kāds no Līguma punktiem nedarbojas un/vai zaudē savu spēku, tad tas neietekmē Līguma darbību kopumā.

2.5.  Visi paziņojumi, kas attiecas uz Līguma noteikumu izpildi, sūtāmi uz Līgumā norādītajām Pušu juridiskajām adresēm vai Līgumā norādītajām e-pasta adresēm. Adreses maiņa kļūst saistoša otrai Pusei tad, kad Puse, kuras adrese tiek mainīta, nosūta tai attiecīgu paziņojumu vai dokumentu, kas apstiprina šādas izmaiņas.

2.6.  Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, kas izraisījuši preču piegādes/pakalpojumu sniegšanas, būvdarbu veikšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā piecu darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
2.7.  Līguma administrēšanai un tā organizatorisko jautājumu risināšanai Puses norīko šādas kontaktpersonas:

	Pasūtītāja atbildīgā persona par Līguma izpildi:
	Izpildītāja atbildīgā persona par Līguma izpildi:

	Amats: valdes loceklis
	Amats: būvdarbu vadītājs

	Vārds uzvārds: Zigmunds Ezergailis
	Vārds uzvārds: Oskars Pujāts

	Tālrunis: 26100227
	Tālrunis: 29342055

	e-pasts: zigmunds.ezergailis@valmierasoc.lv
	e-pasts: oskars.pujats@aimasa.lv


2.8. Attiecībā uz šo Līgumu un jebkuru informāciju, ko Puses viena otrai sniedz sakarā ar šo Līgumu uzskatāma par konfidenciālu, ja vien informācijas sniedzējs nenosaka pretēji, vai informācija ir pieejama publiski.

2.9. Līgums noformēts elektroniski un parakstīts ar drošu elektronisko parakstu, kas satur laika zīmogu. Katra Puse glabā elektroniski abpusēji parakstītu Līgumu elektroniskā dokumenta formā.
Līguma pielikumā: 
1. pielikums Izpildītāja Finanšu piedāvājums;

2. pielikums Darbu apjomu tāme. 
3. Pušu rekvizīti un paraksti

	Pasūtītājs: 
	Izpildītājs:

	SIA “Valmieras Olimpiskais centrs”
Vienotais reģistrācijas Nr.: 54103025871
Juridiskā adrese: Čempionu iela 2, Valmiera, Valmieras novads, LV-4201

Banka: Luminor Bank AS Latvijas filiāle
Konts: LV92RIKO0000082565819
Kods: RIKOLV2X
E-pasts: info@voc.lv 

Tālrunis: 20021028
Valdes priekšsēdētājs 

A.Jansons _________________
	SIA "AIMASA"
Vienotais reģistrācijas Nr.: 44103032138
Juridiskā adrese: Ziemeļu iela 7, Valmiera, Valmieras novads, LV-4201
Banka: Swedbank AS
Konts: LV96HABA0551007371841
Kods: HABALV22
E-pasts: info@aimasa.lv
Tālrunis: 64221032
Valdes priekšsēdētājs

Sandris Apsīts


Dokuments parakstīts ar drošu elektronisko parakstu un satur laika zīmogu
1. pielikums

Līgumam Nr. 3.4/26-IEP-2
[image: image1.png]FINANSU PIEDAVATUMS
Valmieras Olimpiska centra Sporta spelu kompleksa fasades apgaismojuma un iecjas
‘mezgla apdares izbiive Cempionu iela 2, Valmiera

E2!
Nr. Tepirkuma priekSmeta nosaukums Cena EUR
pk. bez PVN
1. | Velmieras Olimpiska centra Sporta spelu kompleksa fasades 47819.76
apgaismojuma un ieejas mezgla apdares izbtive Cempionu iela 2,
Valmier
KOPA bez PVN | 47819,76
PVN_ 21 %] 1004215
KOPA ar PVN 21 % | 5786191
Pretendents: | SIA AIMASA
‘Parakstitzja amats, vards, | - ceeds -
omvarde, | Valdes prickisedetajs Sandris Apsits
Parakests: | DOFUMeNts I parakStls ar drofu eleironisko parastu vt

Elektronisko iepiriumu sistemas parakstu
Datums: | 03.07.2026





2. Pielikums

Līgumam Nr. 3.4/26-IEP-2
[image: image2.png]Pasiititaj: SIA "Valmieras Olimpiskais centrs”, registracijas Nr.54103025871
Biives nosaukums: Sporta spélu kompleksa encrgocfektivitates uzlabotana
Objckta nosaukums: Objekta fasades apgaismojuma un iecjas mezgla apdare
Objckta adrese: Cempionu icla 2, Valmicra, Valmicras novads

Tames izmaksas (euro)

Tame sastadita

1 Demontazas darbi
2 |Eso3a apSuvuma demontaza m2 3024
3 Montazas darbi
R [Elckiriska gaisa patéja vzsiadiana galvens icgas ol o
durviu sana (VTS vai analogs)
B Gaismekla uzstadiSana iccjas portala griestos 3000K. ol oo
50001m IP66 IntraLighting vai analogs
6 Fasades atjaunosana
7 [Fasades siltinaSana ar akmens vati b=150mm m2 3024
8 Pretvéja vates montaza b=30mm m2 3024
9 Omega profilu apakikonstrukcijas montaza w 3024
o Fasades apitsana ar cementa Skiedru fasades . ot
plzksnzm
12 Fasades apgaismojums
[Esoso fasades gaismeklu demontaza
3 [ Multifuncionalajai hallei ab. 16.00
[Jaunu fasades LED gaismeklu 5000lm IP66 montaza
14 icpricksgjas vietds Multifuncionalajai hallei pagalma | gab. 8.00
|pusé IntraLighting vai analogs
15 [ Jaunu kabelu 3x1.5mm vat 3x2. 5Smm montaza m 800.00
{aunaiiem apgaismojumiem
Gaismas ALU profilu montaza, ALU profila stiprinata|
16 |LED gaismas lente 50001m IP66 IntraLighting vai m 120.00
analogs
17 | Barosanas bloku montaza LED lentam gab. 12.00
s [J2un apeaismojumu integrésana ua ‘pieslegsana pie Toml oo
esosas sistémas

